laion/Wikipedia-Exotic huggingface dataset:
স্টুয়ার্ট ল

স্টুয়ার্ট গ্র্যান্ট ল, ওএএম (ইংরেজি: Stuart Grant Law; জন্ম: ১৮ অক্টোবর, ১৯৬৮) কুইন্সল্যান্ডের হারস্টোন এলাকায় জন্মগ্রহণকারী অস্ট্রেলিয়ার ক্রিকেটার। এছাড়াও তিনি বাংলাদেশ জাতীয় ক্রিকেট দলের প্রধান কোচ ছিলেন। ২০১১ সালের বিশ্বকাপ ক্রিকেটের পর জুলাই মাসে জেমি সিডন্সের পদত্যাগের পর তার স্থলাভিষিক্ত হন স্টুয়ার্ট ল। কয়েক মৌসুম অস্ট্রেলিয়ার যুব ক্রিকেট দলের প্রধান কোচের দায়িত্ব পালনের পরপরই বাংলাদেশ জাতীয় ক্রিকেট দলের কোচের দায়িত্ব পালনের জন্যে তার নাম ঘোষণা করা হয়। ১৯৮৮-৮৯ মৌসুমে কুইন্সল্যান্ড দলের পক্ষ হয়ে প্রথম-শ্রেণীর ক্রিকেটে অভিষিক্ত হন। সেখানে দ্বিতীয় খেলাতেই তিনি ১৭৯ রান করেছিলেন। ১৯৯০-৯১ মৌসুমে তার সেরা সময় কাটে। ৭৫-এরও বেশি ব্যাটিং গড় এবং ১,২০০ রানেরও বেশি করেছিলেন সে সময়। দলের পক্ষে অধিনায়কত্ব গ্রহণ করে পাঁচ বার শেফিল্ড শিল্ড শিরোপা লাভ এবং দুইবার একদিনের ট্রফি লাভ করেন। এরফলে তিনি অস্ট্রেলিয়ার ঘরোয়া ক্রিকেটে সবচেয়ে সফলতম অধিনায়ক হন। এছাড়াও তিনি প্রথম-শ্রেণীর ক্রিকেটে কুইন্সল্যান্ডের দলের ইতিহাসে সবচেয়ে বেশি রানের অধিকারী হন। ১৯৯৪-৯৫ মৌসুমে অস্ট্রেলিয়া জাতীয় ক্রিকেট দলের পক্ষ হয়ে একদিনের আন্তর্জাতিক ক্রিকেটের মাধ্যমে আন্তর্জাতিক ক্রিকেট অঙ্গনে প্রবেশ করেন। পরবর্তী গ্রীষ্মকাল পর্যন্ত অস্ট্রেলিয়া যুব ক্রিকেট দলের অধিনায়ক ছিলেন। ১৯৯৫-৯৬ মৌসুমে আঘাতপ্রাপ্তিজনিত কারণে অন্যতম সেরা ব্যাটসম্যান স্টিভ ওয়াহ'র পরিবর্তে টেস্ট ক্রিকেটে তার প্রথম ও একমাত্র খেলাটি খেললেন। ঐ খেলায় তিনি অপরাজিত থেকে ৫৪* রান করেছিলেন। এরফলে তার ব্যাটিং গড়বিহীন অবস্থায় থাকে। কিন্তু ওয়াহ'র উন্নতিতে তিনি নিয়মিতভাবে দল থেকে বাদ পড়েন। একদিনের আন্তর্জাতিকে তিনি পঞ্চাশেরও অধিক খেলায় অংশ নেন। মাঝারিসারির ব্যাটসম্যান হিসেবে তার অবস্থান ছিল এবং মাঝে-মধ্যে দলের প্রয়োজনে কিছু ডানহাতি লেগ স্পিন বোলিং করেছেন। ১৯৯৬ সালে স্টুয়ার্ট ল ইংলিশ কাউন্টি চ্যাম্পিয়নশীপে এসেক্সের পক্ষ হয়ে খেলেন। ক্লাবের পক্ষ হয়ে ৬ মৌসুমের একটি বাদে সব মৌসুমেই তার রানের গড় ছিল পঞ্চান্নর বেশি। ১৯৯৯ সালে ক্যারিয়ার সেরা ২৬৩ রান করেন। কিন্তু ক্লাব কর্তৃপক্ষের সাথে চুক্তি বাতিল করলে তিনি ২০০২ সালে ল্যাঙ্কাশায়ারের পক্ষে খেলেন। প্রথম মৌসুমেই ল্যাঙ্কাশায়ারের পক্ষ হয়ে কাউন্টি ক্যাপ পুরস্কার পান। ২০০৪ সালে আঘাতজনিত কারণে অধিকাংশ খেলায় অংশ নিতে পারেননি। কিন্তু ২০০৩ সালে ১,৮২০ রান করেছিলেন ৯১ রান গড়ে। ২০০৭ সালে ১,২৭৭ রান করেন ও নুতন করে আরো একবছরের জন্যে চুক্তিতে আবদ্ধ হন। ১৯৯৮ সালে উইজডেন কর্তৃপক্ষ তাকে অন্যতম বর্ষসেরা ক্রিকেটার ঘোষণা করে। "Stuart Law Named Bangladesh Cricket Head Coach"। ১৫ মার্চ ২০১২ তারিখে মূল থেকে আর্কাইভ করা। সংগ্রহের তারিখ ১১ নভেম্বর ২০১২।  Cricinfo staff (২০০৭-১১-১৪)। "Law takes on Lancashire captaincy"। Cricinfo। সংগ্রহের তারিখ ২০০৭-১১-১৪।  Cricinfo - Players and Officials - Stuart Law পল রেইফেল এক টেস্টের বিস্ময়কারী ক্রিকেট বিশ্বকাপের পুরস্কার অস্ট্রেলিয়া জাতীয় ক্রিকেট দল ক্রিকেট প্রবেশদ্বার ইএসপিএনক্রিকইনফোতে স্টুয়ার্ট ল (ইংরেজি) ক্রিকেটআর্কাইভে স্টুয়ার্ট ল (সদস্যতা প্রয়োজনীয়) (ইংরেজি)
চ্যানেল সিক্সটিন

চ্যানেল সিক্সটিন (১৬ ডিসেম্বর উল্লেখে) ছিল একটি বাংলাদেশী বাংলা ভাষার সঙ্গীত টেলিভিশন চ্যানেল, যা ইনসাইট টেলিকাস্টের মালিকানাধীন এবং পরিচালিত। চ্যানেলটি একটি সিঙ্গাপুরভিত্তিক উপগ্রহের মাধ্যমে সম্প্রচার করার অনুমতি পেয়ে ২০১১ সালের ১৬ ডিসেম্বরে আনুষ্ঠানিকভাবে সম্প্রচার শুরু করে। ২০১৩ সালে গান বাংলার উদ্বোধনের পর্যন্ত এটি বাংলাদেশের প্রথম এবং একমাত্র সঙ্গীত চ্যানেল ছিল। চ্যানেল সিক্সটিনের মহাপরিচালক ছিলেন কে জি মুহিত, যিনি ২০০৮ সালে সরকারের কাছে ডাউনলিঙ্কে চলিত একটি বেসরকারি টেলিভিশন চ্যানেল সম্প্রচার করার জন্য আবেদন করেছেন। একে শুধু বিদেশ থেকে সম্প্রচার করার অনুমতি দেওয়া হয়েও চ্যানেল সিক্সটিন অবৈধভাবে ঢাকা থেকে সম্প্রচার করেছে, ইসরায়েল-ভিত্তিক আরআরস্যাট উপগ্রহের মাধ্যমেও। ২০১৩ সালের ৩০ নভেম্বরে এর পরীক্ষামূলক সম্প্রচারের লাইসেন্সের মেয়াদ শেষ হওয়ার পর, যা তখন থেকে মেয়াদ বাড়ানো হয়নি, বাংলাদেশ টেলিযোগাযোগ নিয়ন্ত্রণ কমিশন ২০১৪ সালের ২ ডিসেম্বরের মধ্যে চ্যানেল সিক্সটিনকে এর সম্প্রচার বন্ধ করার নির্দেশ দেয়। কিন্তু, সেই তারিখে এটি অবৈধভাবে সম্প্রচার করতে থাকলো নিজেকে চ্যানেল সিক্সটিন নামে পরিচয় করা বন্ধ করে এবং এর অন-স্ক্রিন বাগ হিসেবে ইংরেজি অক্ষর 'k' (কে) ব্যবহার করা শুরু করে, এবং পরে এটি 'এমবি' নামে পরিচয় করা শুরু করে, অথবা মাঝের মধ্যে 'মুভি বাংলা', সাথে একটি ঘড়ি জড়িত এর অন-স্ক্রিন বাগ ছিল। সরকারকে রাজস্ব ফাঁকি দিয়ে সম্প্রচার করার জন্যও এটিকে অভিযুক্ত করা হয়েছে। "Govt orders 'Channel 16' off the air in Bangladesh"। বিডিনিউজ টুয়েন্টিফোর। সংগ্রহের তারিখ ২ জুন ২০২২।  হোসেন, মোছাব্বের (২৯ মে ২০১৪)। "অবৈধভাবে চলছে চ্যানেল সিক্সটিন"। প্রথম আলো। সংগ্রহের তারিখ ২ জুন ২০২২।  মেহেদী, রাশেদ (১০ ডিসেম্বর ২০১৪)। "চ্যানেল সিক্সটিনের নজিরবিহীন প্রতারণা"। সমকাল। ৮ জুন ২০২২ তারিখে মূল থেকে আর্কাইভ করা। সংগ্রহের তারিখ ২ জুন ২০২২।  "চ্যানেল সিক্সটিন বন্ধের নির্দেশ"। কালের কণ্ঠ। ৩ ডিসেম্বর ২০১৪। সংগ্রহের তারিখ ২ জুন ২০২২।  "বন্ধের নির্দেশের পর অন্য নামে চলছে চ্যানেল ১৬"। সমকাল। ৩ ডিসেম্বর ২০১৪। ২০ আগস্ট ২০১৮ তারিখে মূল থেকে আর্কাইভ করা। সংগ্রহের তারিখ ২৮ মে ২০১৮।  মেহেদী, রাশেদ (১৭ ফেব্রুয়ারি ২০১৬)। "অবৈধ টিভি চ্যানেলের রমরমা বাণিজ্য"। সমকাল। ১৫ ফেব্রুয়ারি ২০২২ তারিখে মূল থেকে আর্কাইভ করা। সংগ্রহের তারিখ ২ জুন ২০২২।
অন্তরক

অন্তরক বা বিদ্যুত কুপরিবাহী পদার্থের মধ্য দিয়ে বিদ্যুৎ চলাচল করতে পারে না। এদের পরমাণুর সর্ব বহিঃস্থ খোলকে অবস্থিত ইলেকট্রন মুক্তভাবে চলাচল করতে না পারায় বৈদ্যুতিক ক্ষেত্রের উপস্থিতিতে বহিস্থ প্রনোদনা দেয়া হলেও এদের মধ্য দিয়ে তড়িৎ প্রবাহিত হতে পারে না। আদর্শ অন্তরক বাস্তবে পাওয়া না গেলেও কিছু পদার্থ যেমন কাচ, শুকনো কাগজ, টেফলন, ইত্যাদির বৈদ্যুতিক রোধ অনেক বেশি থাকায় এরা অন্তরক হিসেবে খুব ভালো কাজ করে। আবার কিছু পদার্থ যেমন প্লাস্টিক বা রাবারের ন্যায় পলিমারের রোধ তুলনামূলকভাবে কম হলেও এরা তড়িৎ পরিবাহী পদার্থের উপরে অন্তরক আবরণ হিসেবে ভালো কাজ করে। এসব পদার্থকে অল্প থেকে মাঝারি ভোল্টে (কয়েক হাজার ভোল্ট পর্যন্ত) অন্তরক হিসেবে নিরাপদে ব্যবহার করা যায়। বৈদ্যুতিক যন্ত্রে অন্তরক বিপুল পরিমাণে ব্যবহৃত হয়। প্রধানত বিদ্যুৎ পরিবাহী তার বা অংশকে আলাদা করতে ও এদেরকে ধরে রাখতে অন্তরক ব্যবহৃত হয়। বিদ্যুৎ সঞ্চালন তারকে পোলের সাথে আটকে রাখতে অন্তরকের ব্যবহার অহরহ চোখে পড়ে। তাছাড়া কাছাকাছি স্থাপিত দুটি পরিবাহকের মধ্যবর্তী স্থানে অন্তরক পদার্থ রেখে তড়িৎ আধান রূপে শক্তি সঞ্চয় করে রাখা যায়।
রুডলফ ক্লাউজিউস

রুডলফ ইউলিউস এমানুয়েল ক্লাউজিউস (জার্মান: Rudolf Julius Emanuel Clausius; আ-ধ্ব-ব:[ˈʁuːdɔlf ˈklaʊ̯zi̯ʊs]; ২রা জানুয়ারি, ১৮২২ – ২৪শে আগস্ট, ১৮৮৮) একজন জার্মান পদার্থবিজ্ঞানী ও গণিতবিদ ছিলেন। তাঁকে তাপগতিবিজ্ঞান ক্ষেত্রের একজন কেন্দ্রীয় প্রতিষ্ঠাতা হিসেবে গণ্য করা হয়। তিনি ফরাসি পদার্থবিজ্ঞানী ও গণিতবিদ সাদি কার্নো-র কার্নো চক্র নামক মূলনীতিটিকে ভিন্নভাবে বিবৃত করে তাপের তত্ত্বটিকে অধিকতর সুদৃঢ় ভিত্তি প্রদান করেন। ১৮৫০ সালে তাঁর সবচেয়ে গুরুত্বপূর্ণ গবেষণাপত্রটি প্রকাশিত হয়, যার শিরোনাম ছিল উ্যবার ডি বেভেগেন্ডে ক্রাফট ডের ভের্মে উন্ড ডি গেজেৎসে, ভেলশে জিখ ডারাউস ফ্যুর ডি ভের্মলেরে জেল্‌বস্ট আবলাইটেন লাসেন (Ueber die bewegende Kraft der Wärme und die Gesetze, welche sich daraus fuer die Wärmelehre selbst ableiten lassen, অর্থাৎ "তাপের চলমান শক্তি, এবং এ থেকে উদ্ভূত স্বয়ং তাপের প্রকৃতি সংক্রান্ত সূত্রাবলী")। এই পত্রটিতে তিনি সর্বপ্রথম তাপগতিবিজ্ঞানের দ্বিতীয় সূত্রের মৌলিক ধারণাগুলি বিবৃত করেন। ১৮৬৫ সালে তিনি এনট্রপি (হ্রতশক্তি সূচক) নামক ধারণাটির অবতারণা করেন। ১৮৭০ সালে তিনি বলবিজ্ঞানের ভিরিয়াল উপপাদ্যটি উপস্থাপন করেন ও সেটিকে তাপশক্তির ক্ষেত্রে প্রয়োগ করেন। Dudenredaktion; Kleiner, Stefan; Knöbl, Ralf (২০১৫) [First published 1962]। Das Aussprachewörterbuch [The Pronunciation Dictionary] (জার্মান ভাষায়) (7th সংস্করণ)। Berlin: Dudenverlag। পৃষ্ঠা 280, 744। আইএসবিএন 978-3-411-04067-4। উদ্ধৃতি টেমপ্লেট ইংরেজি প্যারামিটার ব্যবহার করেছে (link) Krech, Eva-Maria; Stock, Eberhard; Hirschfeld, Ursula; Anders, Lutz Christian (২০০৯)। Deutsches Aussprachewörterbuch [German Pronunciation Dictionary] (জার্মান ভাষায়)। Berlin: Walter de Gruyter। পৃষ্ঠা 416, 884। আইএসবিএন 978-3-11-018202-6। উদ্ধৃতি টেমপ্লেট ইংরেজি প্যারামিটার ব্যবহার করেছে (link) Cardwell, D.S.L. (১৯৭১), From Watt to Clausius: The Rise of Thermodynamics in the Early Industrial Age, London: Heinemann, আইএসবিএন 978-0-435-54150-7 উদ্ধৃতি টেমপ্লেট ইংরেজি প্যারামিটার ব্যবহার করেছে (link) Clausius, R. (১৮৬৭)। The Mechanical Theory of Heat – with its Applications to the Steam Engine and to Physical Properties of Bodies। London: John van Voorst। সংগ্রহের তারিখ ১৯ জুন ২০১২। editions:PwR_Sbkwa8IC. উদ্ধৃতি টেমপ্লেট ইংরেজি প্যারামিটার ব্যবহার করেছে (link) Contains English translations of many of his other works. Clausius, RJE (১৮৭০)। "On a Mechanical Theorem Applicable to Heat"। Philosophical Magazine। 4th Series। 40: 122–127। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
ইউরেশিয়া

ইউরোপ ও এশিয়া মহাদেশকে একত্রে ইউরেশিয়া বলা হয়। এর মোট আয়তন ৫,৪৭,৫৯,০০০ কি.মি.২ যার বেশিরভাগই পূর্ব এবং উত্তর গোলার্ধের মধ্যে পড়েছে। ইউরেশিয়ার উত্তরে উত্তর মহাসাগর; পশ্চিমে আটলান্টিক মহাসাগর, ভূমধ্যসাগর, সুয়েজ খাল ও আফ্রিকা মহাদেশ; দক্ষিণে ভারত মহাসাগর এবং পূর্বে প্রশান্ত মহাসাগর। ইউরেশিয়া পৃথিবীর মোট ভূভাগের ৩৬.২% জুড়ে রয়েছে। পৃথিবীর মোট জনসংখ্যার ৭২.৫% (প্রায় ৪৬০ কোটি) এ অংশেই বসবাস করে। সাংহাই সহযোগিতা সংস্থা "Population of Europe (2019) - Worldometers"। www.worldometers.info। ১১ সেপ্টেম্বর ২০১৯ তারিখে মূল থেকে আর্কাইভ করা। সংগ্রহের তারিখ ১৫ জুলাই ২০১৯। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "Population of Asia (2019) - Worldometers"। www.worldometers.info। ২১ জুলাই ২০১৯ তারিখে মূল থেকে আর্কাইভ করা। সংগ্রহের তারিখ ১৬ অক্টোবর ২০১৯। উদ্ধৃতি টেমপ্লেট ইংরেজি প্যারামিটার ব্যবহার করেছে (link) Nield, Ted। "Continental Divide"। Geological Society। সংগ্রহের তারিখ ২০১২-০৮-০৮।  উইকিমিডিয়া কমন্সে ইউরেশিয়া সংক্রান্ত মিডিয়া রয়েছে। উইকিঅভিধানে ইউরেশিয়া শব্দটি খুঁজুন।
রোলস-রয়েস লিমিটেড

রোলস-রয়েস লিমিটেড ( ROLLS-ROYCE Limited ) একটি ব্রিটিশ গাড়ি নির্মাতা প্রতিষ্ঠান। ১৯১৪ সালে প্রতিষ্ঠিত এই কোম্পানি ১৯০৪ সালে কার্যক্রম শুরু করে। ১৯৭১ সালে রোলস-রয়েস লিমিটেড জাতীয়করণের মাধ্যমে সরকারী প্রতিষ্ঠানে পরিণত হয়। ১৯৮৭ সালে পুনরায় ইহা প্রাইভেট কোম্পানিতে পরিণত হয়।
দাদমর্দন

দাদমর্দন (ইংরেজি: candle bush), (বৈজ্ঞানিক নাম: Senna alata) গুল্ম শ্রেণীর গাছ যা পৌষ্পিক সৌন্দর্য উপভোগ করতে বা ঔষধি গাছ হিসেবে সংরক্ষণের প্রয়োজনে বিভিন্ন উদ্যানে রোপণ করা হয়। ময়লার ভাগাড় কিংবা পরিত্যক্ত স্থানে আপনাআপনিই জন্মে। গাছে কোনো সুমিষ্ট ফল হয় না, কাঠও মূল্যহীন। আলংকারিক পুষ্পবৃক্ষের জন্যই বিভিন্ন উদ্যানে রোপণ করা হয়। এরা ক্যাশিয়া জাতের ফুল। ক্যাশিয়ার আরেকটি বুনো জাতের নাম কালকাসুন্দা। পথের ধারে ও পাহাড়ে অঢেল দেখা যায়। দাদমর্দন কখনো কখনো ডোবার ধার, খেতের মধ্যবর্তী আল এবং অনাবাদি স্থানেও জন্মায়। সারা দেশে মূলত ঔষধি গাছ হিসেবেই এরা পরিচিত। বিশেষ করে চর্মরোগে এই গাছ ব্যাপকভাবে ব্যবহার করা হয়। তবে দাদ ও পাঁচড়ায় সবচেয়ে বেশি ব্যবহার্য। দাদের বাহ্যিক নিরাময়ের জন্য টাটকা পাতার লেই ব্যবহার করা হয়। আবার ঝলসানো পাতাও রেচক। এসব ছাড়াও যৌনরোগ চিকিৎসায় এবং বিষাক্ত পোকামাকড়ের কামড়ে এই গাছ সাধারণত টনিক হিসেবে কাজে লাগে। দাদমর্দন দ্রুত বর্ধনশীল নরম-কাষ্ঠল গুল্ম জাতীয় উদ্ভিদ। সাধারণত এক থেকে দুই মিটার পর্যন্ত উঁচু হতে পারে। কাণ্ড পুরু ও হলদেটে। ফুল ফোটার মৌসুম সেপ্টেম্বর থেকে জানুয়ারি। ডালের আগায় ১৫ থেকে ২০ সেন্টিমিটার খাড়া ডাঁটায় হলুদ রঙের ফুল নিচ থেকে ওপরের দিকে ফোটে। S. alata in Malaysia Inflorescences and foliage S. alata in southern Vietnam S. alata leaves বাহারি ফুল দাদমর্দন[স্থায়ীভাবে অকার্যকর সংযোগ], মোকারম হোসেন, দৈনিক প্রথম আলো। ঢাকা থেকে প্রকাশের তারিখ: ১২-১১-২০১২ খ্রিস্টাব্দ।
মেলভিন কেলভিন

মেলভিন এলিস কেলভিন (এপ্রিল ৮, ১৯১১- জানুয়ারি ৮, ১৯৯৭) ছিলেন একজন মার্কিন রসায়নবিদ। তিনি আন্ড্র্ব বেনসন এবং জেমস বেসহ্যামের সাথে মিলে কেলভিন চক্র আবিষ্কার করেন। এটির জন্য সে ১৯৬১ সালে রসায়নে নোবেল পুরস্কার পান। মেলভিন কেলভিন তার কর্ম জীবনের পাঁচ দশক ক্যালিফোর্নিয়া বিশ্ববিদ্যালয়ে কাটিয়েছেন। National Science Foundation - The President's National Medal of Science দৃষ্টি আকর্ষণ: এই টেমপ্লেটি ({{cite doi}}) অবচিত। doi দ্বারা চিহ্নিত প্রকাশনা উদ্ধৃত করার জন্য:10.1098/rsbm.2007.0050, এর পরিবর্তে দয়া করে |doi=10.1098/rsbm.2007.0050 সহ {{সাময়িকী উদ্ধৃতি}} ব্যবহার করুন।
এম সদর উদ্দিন

এম সদর উদ্দিন (জন্ম: অজানা) বাংলাদেশের স্বাধীনতা যুদ্ধের একজন বীর মুক্তিযোদ্ধা ও বাংলাদেশ বিমান বাহিনীর সাবেক প্রধান। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর প্রতীক খেতাব প্রদান করে। এম সদর উদ্দিনের পৈতৃক বাড়ি নড়াইল জেলার লোহাগড়া উপজেলার বাইরপাড়া গ্রামে। তার বাবার নাম সাদাত হোসেন এবং মায়ের নাম আবেদা আকতার। তার স্ত্রীর নাম নাসরিন জাহান। তাদের এক মেয়ে, দুই ছেলে। এম সদর উদ্দিন চাকরি করতেন পাকিস্তান বিমানবাহিনীতে। ১৯৭১ সালে কর্মরত ছিলেন ঢাকা এয়ার বেসে। মুক্তিযুদ্ধ শুরু হলে যুদ্ধে যোগ দেওয়ার জন্য সুযোগ খুঁজতে থাকেন। ঢাকা বেসে কর্মরত আরও কয়েকজনের সঙ্গে ১০ মে পালিয়ে যান। ১৪ মে ভারতে গিয়ে যুদ্ধে যোগ দেন। পরে তাকে ভজনপুর সাব-সেক্টর কমান্ডার হিসেবে দায়িত্ব দেওয়া হয়। স্বাধীনতার পর বাংলাদেশ বিমান বাহিনীতে কর্মরত থাকেন। ১৯৭৮ সালে তিনি এয়ার ভাইস মার্শাল পদে উন্নীত হয়ে বাংলাদেশ বিমানবাহিনীর প্রধান হিসাবে দায়িত্ব গ্রহণ করেন। ১৯৮২ সালে তিনি বাংলাদেশ বিমানবাহিনীর প্রধান হিসেবে দায়িত্ব পালন শেষে অবসর নেন। বর্তমানে তিনি মার্কিন যুক্তরাস্ট্রে প্রবাসী। মুক্তিযুদ্ধকালে অমরখানা ও জগদলহাটে পাকিস্তান সেনাবাহিনী ও মুক্তিবাহিনী ছিল মুখোমুখি অবস্থানে। জুলাই মাস থেকে প্রায় দিন এখানে যুদ্ধ সংঘটিত হয়। কখনো পাকিস্তানি সেনারা মুক্তিযোদ্ধাদের, কখনো মুক্তিযোদ্ধারা পাকিস্তানি সেনাদের আক্রমণ করতেন। তখন দুই পক্ষে তুমুল যুদ্ধ হতো। তবে কেউ কাউকে নিজেদের অবস্থান থেকে সরাতে পারেনি। এভাবে যুদ্ধ চলে নভেম্বর মাসের প্রথমার্ধ পর্যন্ত। এর মধ্যে মুক্তিযোদ্ধাদের শক্তি বৃদ্ধি হয়। তখন এম সদর উদ্দিনের নেতৃত্বে এক দল (প্রায় তিন কোম্পানি) মুক্তিযোদ্ধা পাকিস্তানি অবস্থানে চূড়ান্ত আক্রমণের প্রস্তুতি নেন। ২২ নভেম্বর রাতে তারা সমবেত হন চাওয়াই নদীর পূর্ব তীরে। রাত দুইটায় তারা আক্রমণ চালান। এমন আক্রমণের জন্য পাকিস্তানিরা প্রস্তুতই ছিল। সঙ্গে সঙ্গে গর্জে ওঠে তাদের আর্টিলারি। শুরু হয় নিরাপদ বাংকার থেকে অবিরাম গুলিবর্ষণ। এম সদর উদ্দিনের নেতৃতে মুক্তিযোদ্ধারা অত্যন্ত সাহসিকতার সঙ্গে পাকিস্তানি প্রতিরক্ষার মধ্যে ঢুকে পড়েন। এক নাগাড়ে দুই-আড়াই ঘণ্টা ধরে চলে যুদ্ধের তাণ্ডবলীলা। মুক্তিযোদ্ধাদের প্রবল আক্রমণের মুখে পাকিস্তানিরা অমরখানা থেকে জগদলহাটে পালিয়ে যায়। ভোরের আগেই মুক্ত হয়ে যায় অমরখানা। পঞ্চগড় জেলার উত্তর দিকে ভারত-বাংলাদেশ সীমান্তে অমরখানা। এর দক্ষিণে তালমা নদীর পাড়ে জগদলহাট। পঞ্চগড়-তেঁতুলিয়া সড়ক এর পাশ দিয়ে। ১৯৭১ সালে পাকিস্তান সেনাবাহিনী অমরখানা এবং জগদলহাটে ঘাঁটি স্থাপন করে। এ এলাকা ছিল মুক্তিবাহিনীর ৬ নম্বর সেক্টরের ভজনপুর সাব-সেক্টরের অধীন। অমরখানা দখলের পর মুক্তিযোদ্ধারা প্রস্তুতি নেন জগদলহাট আক্রমণের। সেখানে তারা আক্রমণ চালান। এ যুদ্ধে রিইনফোর্সমেন্ট হিসেবে অংশ নেন মুক্তিযোদ্ধা মাহবুব আলম। তিনি তার বইয়ে লিখেছেন, ‘সকাল নটার দিকে এলেন সদরুদ্দিন সাহেব। একটা জিপে চড়ে। চোখ লাল। অবিন্যস্ত অগোছালো চেহারা। কাঁধে স্টেনগান। বোঝাই যায় সারা রাত ঘুমাননি। ফ্রন্ট আর রেয়ার, সম্ভবত এই নিয়েই কেটেছে তার সারা রাত। বীর প্রতীক "দৈনিক প্রথম আলো, "তোমাদের এ ঋণ শোধ হবে না" | তারিখ: ০৭-১০-২০১২"। ২০১৫-১১-০৫ তারিখে মূল থেকে আর্কাইভ করা। সংগ্রহের তারিখ ২০১৪-০১-০৩।  একাত্তরের বীরযোদ্ধাদের অবিস্মরণীয় জীবনগাঁথা, খেতাবপ্রাপ্ত মুক্তিযোদ্ধা সম্মাননা স্মারকগ্রহন্থ। জনতা ব্যাংক লিমিটেড। জুন ২০১২। পৃষ্ঠা ১৪০। আইএসবিএন 9789843351449।
জব তক হ্যায় জান

জব তক হ্যায় জান (হিন্দি: जब तक है जान; ইংরেজি: Until Have The Life), বিশেষ পরিচিতি JTHJ, এটি একটি ভারতীয় হিন্দি ভাষার চলচ্চিত্র, ছবিটি সম্পূর্ণ রোমান্টিক ধাঁচের। চলচ্চিত্রটি পরিচালনা করেছেন যশ চোপড়া, এবং এটিই তার পরিচালিত শেষ চলচ্চিত্র। ছবির প্রধান তিনটি চরিত্রে অভিনয় করেছেন শাহরুখ খান, ক্যাটরিনা কাইফ ও অনুশকা শর্মা। এই ছবিতে অভিনয় করে শাহরুখ খান-ক্যাটরিনা নতুন জুটি হিসেবে দর্শকদের সামনে হাজির হন। তবে অনুশকার ক্ষেত্রে এটি শাহরুখ এর সাথে তার দ্বিতীয় চলচ্চিত্র, প্রথমটি ছিল রব নে বানা দি জোড়ি (২০০৮)-এ। যশ চোপড়া ছবিটি নির্মাণ শুরু করার আগেই ঘোষণা দেন; এটি তার পরিচালিত সর্বশেষ চলচ্চিত্র। এবং ছবিটি নির্মাণ সম্পূর্ণ হওয়ার পর তিনি গত ২১ আগস্ট, ২০১২-এ মৃত্যুবরণ করেন। শাহরুখ খান - স্যামার ক্যাটরিনা কাইফ - মীরা অনুশকা শর্মা - আকিরা অনুপম খের - মীরা'র বাবা রিশী কাপুর - স্যামার'র বাবা নীতু সিংহ - স্যামার'র মা জব তক হ্যায় জান-এর সঙ্গীত পরিচালনা করেছেন এ আর রহমান, এটি মূলত ২০১২ সালের বলিউড এর হিন্দি চলচ্চিত্র যাব তাক হ্যায় জান এর গান। ছবিটি পরিচালনা করেছিলেন প্রয়াত চলচ্চিত্রকার যশ চোপড়া, এটির প্রধান চরিত্র গুলোতে অভিনয় করেছেন শাহরুখ খান, ক্যাটরিনা কাইফ ও অনুশকা শর্মা। যশ রাজ ফিল্মস এর ব্যানারে ছবিটি প্রজোযনা করেছেন আদিত্য চোপড়া। অ্যালবামে মোট নয়টি গান রয়েছে, এটি মুক্তি দেয়া হয় ১৩ নভেম্বর, ২০১২-এ যশ রাজ মিউজিক এর ব্যানারে। অ্যালবাম সম্পর্কে অবগত তালিকা অক্টোবর ৮, ২০১২-এ প্রথম ওয়েবসাইট Rahman360 থেকে জানা। "JAB TAK HAI JAAN (12A)"। British Board of Film Classification। ৭ নভেম্বর ২০১২। সংগ্রহের তারিখ ৭ নভেম্বর ২০১২।  "Jab Tak Hai Jaan box office collections cross Rs 200cr"। www.businesstoday.in। উদ্ধৃতি টেমপ্লেট ইংরেজি প্যারামিটার ব্যবহার করেছে (link) Boxofficeindia.Com Trade Network (২১ নভেম্বর ২০১২)। "Jab Tak Hai Jaan Has Fourth Highest Worldwide Opening Week"। Boxofficeindia। ২৭ নভেম্বর ২০১২ তারিখে মূল থেকে আর্কাইভ করা। সংগ্রহের তারিখ ২১ নভেম্বর ২০১২।  "I can't relate JTHJ with box office numbers: Shahrukh Khan"। Indicine। নভেম্বর ১৩, ২০১২। নভেম্বর ১৪, ২০১২ তারিখে মূল থেকে আর্কাইভ করা। সংগ্রহের তারিখ নভেম্বর ১৩, ২০১২।  "Yash Chopra's next to have Katrina, Anushka opposite SRK"। Mid-Day। ২৮ জুন ২০১১। সংগ্রহের তারিখ ৯ জানুয়ারি ২০১২।  "The Life and Times of Yash Chopra"। India Times। ২৯ অক্টোবর ২০১৩ তারিখে মূল থেকে আর্কাইভ করা। সংগ্রহের তারিখ ২৮ অক্টোবর ২০১২।  "Jab Tak Hai Jaan"। Rahman360। ৮ অক্টোবর ২০১২। সংগ্রহের তারিখ ৯ অক্টোবর ২০১২।  অজানা প্যারামিটার |1= উপেক্ষা করা হয়েছে (সাহায্য) দাপ্তরিক ওয়েবসাইট অলমুভিতে জব তক হ্যায় জান (ইংরেজি) ইন্টারনেট মুভি ডেটাবেজে জব তক হ্যায় জান (ইংরেজি) Jab Tak Hai Jaan at Bollywood Hungama বক্স অফিস মোজোতে জব তক হ্যায় জান (ইংরেজি) রটেন টম্যাটোসে জব তক হ্যায় জান (ইংরেজি) প্রবেশদ্বার:  ভারত চলচ্চিত্র বলিউড
টর্ক

পদার্থবিজ্ঞানে একটি নির্দিষ্ট অক্ষের সাপেক্ষে টর্ক (ইংরেজি: Torque) উপস্থিত থাকা বলতে বোঝায় সেই অক্ষের সাপেক্ষে কৌণিক ভরবেগের সময়-সাপেক্ষিক পরিবর্তনের উপস্থিতি। টর্কের ধারণা বলের ধারণার সাথে সাদৃশ্যপূর্ণ এই দিক দিয়ে যে নিউটনের দ্বিতীয় গতিসূত্রাণুসারে যেমন বাহ্যিক বলের কারণে একটি ধ্রুবক-ভর সিস্টেমের ভরবেগের পরিবর্তন ঘটে, তেমনি বাহ্যিক টর্কের কারণে একটি ধ্রুবক-ভর সিস্টেমের কৌণিক ভরবেগের পরিবর্তন ঘটে। গাণিতিকভাবে, কোনো অক্ষের সাপেক্ষে বস্তুর উপর যে বিন্দুতে বল ক্রিয়াশীল ঐ বিন্দুর অবস্থান ভেক্টর ও প্রযুক্ত বলের গুণফলকে ঘূর্ণন বল বা টর্ক বলে ৷ টর্ককে সাধারনত গ্রিক অক্ষর τ (টাউ) দ্বারা সূচিত করা হয়। তবে যখন এটিকে ভ্রামক বা বলের ভ্রামক হিসেবে বর্ণনা করা হয় তখন এটিকে M দ্বারা সূচিত করা হয়ে থাকে। টর্কের মান তিনটি বিষয়ের উপর নির্ভর করেঃ প্রযুক্ত বল (F), ব্যসার্ধ ভেক্টর (r) এবং বলের দিক ও ব্যসার্ধ ভেক্টরের মধ্যবর্তী কোণ (θ)। গাণিতিক ভাবেঃ τ = r × F {\displaystyle {\boldsymbol {\tau }}=\mathbf {r} \times \mathbf {F} \,\!} τ = r F sin ⁡ θ {\displaystyle {\boldsymbol {\tau }}=rF\sin \theta \,\!} τ = P × r {\displaystyle {\boldsymbol {\tau }}=\mathbf {P} \times \mathbf {r} \,\!} τ হল টর্ক বা বলের ভ্রামক, r ঘূর্ণন অক্ষ থেকে বলের প্রয়োগবিন্দুর দূরত্ব বা ব্যাসার্ধ ভেক্টর, F বস্তুর উপর ক্রিয়ারত বল, P বস্তুর কৌণিক ভরবেগ; × দ্বারা ভেক্টর গুণন বা ক্রস গুণফল প্রকাশ করা হয়েছে, θ দ্বারা F এবং r এর মধ্যবর্তী কোণ। CGS পদ্ধতিতে ডাইন-সেমি (আর্গ) FPS পদ্ধতিতে পাউন্ডাল-ফুট MKS ও SI পদ্ধতিতে নিউটন-মি (জুল) Tipler, Paul (২০০৪)। Physics for Scientists and Engineers: Mechanics, Oscillations and Waves, Thermodynamics (5th ed.)। W. H. Freeman। আইএসবিএন 0-7167-0809-4।
মিখাইল মিয়াসনিকোভিচ

মিখাইল মিয়াসনিকোভিচ (বেলারুশীয়: Міхаіл Уладзіміравіч Мясніковіч, বেলারুশীয় উচ্চারণ: [mʲixail ulad͡zʲimʲiravʲit͡ʃ mʲasnʲikovʲit͡ʃ]; রুশ: Михаил Владимирович Мясникович; জন্ম: ৬ মে, ১৯৫০) বেলারুশের প্রধানমন্ত্রী হিসেবে দায়িত্ব পালন করছেন। ২০১০ সালের রাষ্ট্রপতি নির্বাচনের পর তিনি ঐ দেশের প্রেসিডেন্ট আলেকজান্ডার লুকাশেঙ্কো কর্তৃক মনোনীত হন। মিখাইল মিয়াসনিকোভিচ সোভিয়েত ইউনিয়নের বেলারুশের মিনস্ক অঞ্চলের নেসভিঝ জেলার নোভি স্নোভ এলাকায় জন্মগ্রহণ করেন। ১৯৭২ সালে ব্রেস্ট স্টেট এন্ড কনস্ট্রাকশন ইনস্টিটিউট থেকে স্নাতক ডিগ্রী অর্জন করেন। ১৯৮৯ সালে মিনস্কের কমিউনিস্ট পার্টি স্কুলে ছিলেন। অর্থনীতিতে পিএইচডি ডিগ্রী লাভ করেন এবং প্রকৌশলী হিসেবে নির্মাণ শিল্পে কর্মরত ছিলেন। তিনি ইংরেজি ভাষায়ও পারদর্শী। ব্যক্তিগত জীবনে তিনি বিবাহিত এবং এক পুত্র ও এক কন্যা সন্তানের জনক। ১৯৯৫ সাল থেকে ২০০১ সাল পর্যন্ত রাষ্ট্রপতির কার্যালয়ে প্রশাসনের প্রধান হিসেবে কর্মরত ছিলেন মিখাইল। এরপর ২০০১ সাল থেকে ২০১০ সাল পর্যন্ত জাতীয় বিজ্ঞান একাডেমীর সভাপতি ছিলেন। "সংরক্ষণাগারভুক্ত অনুলিপি"। ১৫ এপ্রিল ২০১৫ তারিখে মূল থেকে আর্কাইভ করা। সংগ্রহের তারিখ ১৩ নভেম্বর ২০১২।  Belarus president names new PM
বৈশাখী টেলিভিশন

বৈশাখী টিভি বাংলাদেশের একটি উপগ্রহ-ভিত্তিক টেলিভিশন স্টেশন। বাংলা ভাষায় সম্প্রচারিত এই চ্যানেলটির স্টুডিও ঢাকার মহাখালীতে অবস্থিত। চ্যানেলটি একটি জাতীয় পরিসরে সেবা দানকারী গণ-মাধ্যম; যেটি সঞ্চারিত হয় পুরো দেশ জুড়ে। বৈশাখী টিভির অফিসিয়াল সম্প্রচার ২৭ ডিসেম্বর ২০০৫ সালে শুরু হয়। সরাসরি ক্যারিয়ার শো - একো বিডিং শো - স্বপ্ন সদাই সাঙ্গীতিক অনুষ্ঠান - মিউজিক ট্রেন সারসরি গানের অনুষ্ঠান - সময় কাটুক গানে গানে গ্লামার গাইড রুপ আপরুপ স্বাস্থ বিষয়ক অনুষ্ঠান - হেলথ পয়েন্ট টক শো - জিরো আওয়ার জাগ্রত অহংকার পাপেট শো হৃদয়ে জুম্মাবার বাংলাদেশ টেলিভিশন স্টেশন তালিকা অফিসিয়াল সাইট ওয়েব্যাক মেশিনে আর্কাইভকৃত ২৩ মার্চ ২০২০ তারিখে
প্রাচীন বিশ্ব

প্রাচীন বিশ্ব পৃথিবী সম্পর্কীয় পরিভাষাবিশেষ যা ক্রিস্টোফার কলম্বাসের পূর্বেকার সময়কালকে গণ্য করা হয়। সমগ্র বিশ্বের সেসব অঞ্চল প্রাচীন বিশ্ব হিসেবে পরিচিত, যেগুলো ইউরোপীয় মধ্যযুগ এবং ধ্রুপদি সভ্যতার সময়ে মানুষের জ্ঞাত ছিল। আফ্রিকা, এশিয়া ও ইউরোপ মহাদেশ এবং তৎসংলগ্ন দ্বীপসমূহ এ বিশ্বের অন্তর্ভুক্ত। এ অঞ্চলের আরেক নাম আফ্রো-ইউরেশিয়া। এর সবচেয়ে আধুনিক সংস্করণে অস্ট্রেলেশিয়াকে অন্তর্ভুক্ত করা হয়েছে। পঞ্চদশ শতাব্দীর পূর্বে মানুষের কাছে এই অংশটিই ছিল পৃথিবী। আমেরিকা অঞ্চল এবং ওশেনিয়া তখনও আবিষ্কৃত হয়নি। "নতুন বিশ্ব" কথাটির বিপরীতে প্রাচীন বিশ্ব শব্দটি ব্যবহৃত হয়। নতুন বিশ্ব বলতে আমেরিকা অঞ্চল ও ওশেনিয়াকে (অস্ট্রেলেশিয়া বাদে) বোঝায়। "Old World"। Merriam-Webster Dictionary।
স্কুওলা দি আতেনে

স্কুওলা দি আতেনে (ইতালীয় Scuola di Atene; ইংরেজি The School of Athens) বা অ্যাথেন্সের বিদ্যালয় রেনেসাঁ যুগের একটি বিখ্যাত চিত্রকর্ম। চিত্রকর্মটি করেছেন চিত্রকর রাফায়েল ১৫১০-১৫১১ খ্রিষ্টাব্দের মাঝা-মাঝি সময়ে। এটি সংরক্ষিত করা আছে পোপের নিজ বাসভবনে। এটি ঝুলানো আছে লা ডিসপোটার ঠিক উল্টো দিকের দেয়ালে। এটিকে রাফায়েলের অন্যতম একটি উল্লেখযোগ্য কর্ম হিসেবে গণ্য করা হয় বিশেষত এটার উচ্চমার্গীয় আত্মিক দিক সম্পর্ক বিবেচনা করে। পোপের একটি কামরা রাখা আছে শুধুমাত্র রাফায়েলের জন্য, এখানে তার অন্যান্য চিত্রকর্মগুলির সাথে এটি স্থান পেয়েছে। রাফায়েল পোপ ২য় জুলিয়াসের নির্দেশে এই ক্যানভাসটি করেছিলেন তার আবাস কক্ষে। History of Art: The Western Tradition By Horst Woldemar Janson, Anthony F. Janson প্রবেশদ্বার:  চিত্রকর্ম
জেমস বুকানন ডিউক

জেমস বুকানন ডিউক আধুনিক সিগারেটের উদ্ভাবক। সভ্যতার ইতিহাসের ভয়ংকরতম উদ্ভাবন বলা যায় একে। বিংশ শতাব্দীতে প্রায় ১০ কোটি মানুষের মৃত্যুর জন্য দায়ী এই সিগারেট। ডিউক ১৮৮০ সালে ২৪ বছর বয়সে তামাকের ব্যবসা শুরু করেন যুক্তরাষ্ট্রের নর্থ ক্যারোলাইনার ডারহামে। যন্ত্রের সাহায্যে নিখুঁতভাবে উৎপাদিত আধুনিক সিগারেটকে জনপ্রিয় করে তুলতে তিনি অগ্রণী ভূমিকা পালন করেন। জেমস বনস্যাক নামের একজন প্রকৌশলীর উদ্ভাবিত যন্ত্র সিগারেট উৎপাদনে বিপ্লব এনেছিল। এই যন্ত্র উদ্ভাবনের আগে চুরুট ও পাইপ ব্যবহার করে তামাক সেবন করা হতো। তামাক চিবিয়েও খাওয়া হতো। এই মার্কিন নাগরিক ১৯০২ সালে প্রতিষ্ঠা করেন তামাক বাজারজাতকারী প্রতিষ্ঠান ব্রিটিশ-আমেরিকান টোব্যাকো (বিএটি)। সিগারেটের অব্যাহত বিশ্বায়নে সক্রিয় ভূমিকা রাখছে বিএটি। তাই ডিউককে ‘মৃত্যুর সওদাগর’ বলেন অনেকেই। ডারহামের ট্রিনিট্রি কলেজকে তিনি ১০ কোটি মার্কিন ডলারেরও বেশি অর্থ দিয়েছিলেন। তার নামানুসারে ১৯২৪ সালে প্রতিষ্ঠানটির নামকরণ হয় ডিউক ইউনিভার্সিটি। ইতিহাসবিদ জর্ডান গুডম্যান বলেন, ডিউককে নায়ক ও খলনায়ক উভয় বিশেষণই দেওয়া যেতে পারে। ব্যবসায় ব্যাপক সাফল্য বিবেচনায় তাকে নায়ক বলা যেতেই পারে। আর ধূমপানকে সারা বিশ্বে ছড়িয়ে দিয়ে বড় সমস্যা তিনিই তৈরি করেছেন। ভয়াবহ পরিণতি বিবেচনায় ডিউককে তুলনা করা যেতে পারে মারণাস্ত্র একে-৪৭ আবিষ্কারক কালাশনিকভ, পারমাণবিক বোমার আবিষ্কারক জে রবার্ট ওপেনহাইমার ও ডিনামাইটের আবিষ্কারক আলফ্রেড নোবেলের সঙ্গে। যুক্তরাষ্ট্রের স্ট্যানফোর্ড বিশ্ববিদ্যালয়ের গবেষক রবার্ট প্রক্টর বলেন, ইতিহাসের সবচেয়ে ভয়ংকর উদ্ভাবন সিগারেট। Klepper, Michael; Gunther, Michael (১৯৯৬), The Wealthy 100: From Benjamin Franklin to Bill Gates—A Ranking of the Richest Americans, Past and Present, Secaucus, New Jersey: Carol Publishing Group, পৃষ্ঠা xiii, আইএসবিএন 978-0-8065-1800-8, ওসিএলসি 33818143 উদ্ধৃতি টেমপ্লেট ইংরেজি প্যারামিটার ব্যবহার করেছে (link) ‘মৃত্যুর সওদাগর’ ডিউক![স্থায়ীভাবে অকার্যকর সংযোগ],বিবিসি, দৈনিক প্রথম আলো। ঢাকা থেকে প্রকাশের তারিখ: ১৪-১১-২০১২ খ্রিস্টাব্দ। মৃত্যুদূত সিগারেটের আবিষ্কারক জেমস বুকানন ডিউক[স্থায়ীভাবে অকার্যকর সংযোগ],বিবিসি, বাংলাদেশের খবর। ঢাকা থেকে প্রকাশের তারিখ: ১৪-১১-২০১২ খ্রিস্টাব্দ। ফাইন্ড এ গ্রেইভে জেমস বুকানন ডিউক (ইংরেজি)